איתמר אורלב

איתמר אורלב (נולד ב-1975) הוא סופר, מחזאי ועורך ספרותי ישראלי.

ביוגרפיה 

אורלב הוא יליד ירושלים, ולמד בבית הספר הניסויי בעיר. בנו של הסופר אורי אורלב.

עוסק בכתיבה מגיל צעיר, ופרסם סיפורים קצרים בכתבי העת 'מאזנים', 'מסמרים' ו'מטעם'. זכה במקום ראשון בפסטיבל "פותחים במה" של תיאטרון בית ליסין.

בוגר המחזור הראשון מגמת תסריטאות בבית הספר סם שפיגל לקולנוע ולטלוויזיה, 2001 בהצטיינות, ושל החוג להיסטוריה באוניברסיטת תל אביב.

עובד כעורך ספרות וכ"סופר צללים". ערך וכתב למעלה מ-30 ספרים.

הרומן הראשון שלו 'בנדיט' בהוצאת עם עובד, זכה בפרס ספיר לספר ביכורים. זהו  סיפור מסע שראשיתו בפולין שאחרי מלחמת העולם השנייה, המספר על קשר סבוך בין אב לבנו מנקודת מבטו של הבן.

בשנת 2016 אורלב הצטרף לסוכנות הספרים של אנדרו נורנברג היושבת בלונדון והוא הסופר הישראלי הראשון והיחיד שסוכנות זו מייצגת. מאז 'בנדיט' יצא לאור בצרפתית, ספרדית, קטלאנית, סינית ואיטלקית. הרומן זכה להצלחה גדולה בצרפת והיה מועמד, בין השאר, לפרס פמינה ולפרסים נוספים והיה אחד מעשרת הרומנים הנבחרים של שנת 2018 במוסף הספרותי של העיתון Le Figaro. בשנת 2020 גרסת ספר הכיס שלו זכתה בפרס "הרומן הטוב של השנה" של Points.

ספר הילדים שכתב, "העצלן הבטלן", יצא לאור בהוצאת עם עובד (2020) באיוריו של המאייר דייוויד הול.

פרסומים 
 "בנדיט" זוכה פרס ספיר לספר ביכורים לשנת 2015 ופרס POINT לרומן הנבחר של 2020. מועמד לפרס פמינה בצרפת 2018 (עם עובד, תל אביב, תשע"ה 2015)
 "לחזור אל החיים" (ספר עיון; סופר; מודן, הוצאת משרד הביטחון)
 "עיוורון" (מחזה; מחזאי; פסטיבל "פותחים במה 9", תיאטרון בית-לסין)
 פרסום סיפורים קצרים, במהלך השנים, בכתבי העת הספרותיים: מאזנים, מטעם ומסמרים

לקריאה נוספת 
 השאלון עם איתמר אורלב, קורא בספרים, 2.7.2015 ·
 דף בוגר בסם שפיגל

קישורים חיצוניים 

ריאיונות
 "בנדיט", רומן הביכורים המרגש של איתמר אורלב, מלווה את מסעו של בן בדרך אל אהבת אביו, אהבה שלנצח יהיה בה יותר חושך מאור, יהודית רותם, הארץ, 17.9.2015 
 סלח לי אבי כי כתבתי, ריאיון עם אורי ואיתמר אורלב, ישראל היום, עדי רובינשטיין, 29.5.2015 ·   
 איתמר אורלב מראיין את אורי אורלב, "הסיפור האמיתי הוא על החיים", איתמר אורלב, ynet, 15.4.07

ישראלים שנולדו ב-1975
בוגרי בית הספר הניסויי ירושלים
בוגרי בית הספר סם שפיגל לקולנוע ולטלוויזיה
בוגרי אוניברסיטת תל אביב
סופרים ישראלים
זוכי פרס ספיר
עורכים ספרותיים ישראלים